CELEX: 62019CN0093
Language: el
Date: 2019-02-06 00:00:00
Title: Υπόθεση C-93/19 P: Αναίρεση που άσκησε στις 6 Φεβρουαρίου 2019 η Ευρωπαϊκή Υπηρεσία Εξωτερικής Δράσης κατά της αποφάσεως που εξέδωσε το Γενικό Δικαστήριο (πρώτο τμήμα) στις 27 Νοεμβρίου 2018 στην υπόθεση T-315/17, Hebberecht κατά ΕΥΕΔ

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/27
            
         
      Αναίρεση που άσκησε στις 6 Φεβρουαρίου 2019 η Ευρωπαϊκή Υπηρεσία Εξωτερικής Δράσης κατά της αποφάσεως που εξέδωσε το Γενικό Δικαστήριο (πρώτο τμήμα) στις 27 Νοεμβρίου 2018 στην υπόθεση T-315/17, Hebberecht κατά ΕΥΕΔ
      (Υπόθεση C-93/19 P)
      (2019/C 155/33)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt, R. Spac)
      
         Αντίδικος κατ’ αναίρεση: Chantal Hebberecht
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 27ης Νοεμβρίου 2018 στην υπόθεση T-315/17·
               
            
                  —
               
               
                  να απορρίψει ως αβάσιμη την αρχική προσφυγή·
               
            
                  —
               
               
                  να καταδικάσει την αντίδικο στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Κατά την ΕΥΕΔ, το Γενικό Δικαστήριο υπέπεσε σε πλάνη περί το δίκαιο στηρίζοντας την απόφασή του σε παράβαση του άρθρου 1δ, παράγραφος 2, του ΚΥΚ και κρίνοντας ότι η διάταξη αυτή περιέχει μια αρχή που έχει άμεση εφαρμογή επί των ατομικών αποφάσεων τις οποίες εκδίδει το θεσμικό όργανο κατ’ εφαρμογήν του εν λόγω ΚΥΚ (σκέψεις 93-94 της αναιρεσιβαλλόμενης αποφάσεως).
      Περαιτέρω, ακόμη και εάν ήθελε υποτεθεί ότι το άρθρο 1δ, παράγραφος 2, του ΚΥΚ επιβάλλει υποχρέωση έχουσα άμεση εφαρμογή, εντούτοις η διάταξη αυτή δεν μπορούσε να εφαρμοσθεί εν προκειμένω λόγω της φύσεως της επίμαχης αποφάσεως, η οποία αφορούσε μόνον την αναιρεσείουσα υπό την ιδιότητά της ως επικεφαλής αντιπροσωπείας και δεν προσφερόταν για την εφαρμογή της αρχής της ισότητας των φύλων.